laion/Wikipedia-Exotic huggingface dataset:
סטניסלב שושקביץ'

סטניסלב סטניסלבוביץ' שושקביץ' (בבלארוסית: Станіслаў Станіслававіч Шушкевіч;‏ 15 בדצמבר 1934 – 3 במאי 2022) היה יו"ר הפרלמנט של בלארוס והנשיא בפועל בשנים 1994-1991. הוא תמך בכלכלת שוק והיה לו תפקיד מרכזי בהקמת חבר המדינות. לפני שהחל בפעילותו הפוליטית היה שושקביץ' אחד המדענים המובילים בבלארוס. הוא היה חבר באקדמיה הבלארוסית למדעים, דוקטור לפיזיקה ולמתמטיקה, פרופסור, מחבר של מספר ספרים, 150 מאמרים וממציא של כ-50 פטנטים. על פעילות זו זכה למספר עיטורים. ב-8 בדצמבר 1991, בעקבות הפסגה המשולשת בבלאבז'סקאיה פושצ'ה עם בוריס ילצין וליאוניד קרבצ'וק, חתם על הסכם לפירוק ברית המועצות ועל הקמת חבר המדינות. בסוף 1993, אלכסנדר לוקשנקו, יו"ר הוועדה הפרלמנטרית למלחמה בשחיתות, האשים כ-70 אנשי ממשל בכירים, ביניהם את שושקביץ', במעילה בכספי המדינה למטרות אישיות. האשמותיו של לוקשנקו הביאו להצעת אי אמון בפרלמנט שהתקבלה, ושושקביץ' הוחלף בוויאצ'סלב קביץ', איש המפלגה הקומוניסטית. חקירה שהתנהלה בעניין השחיתות זיכתה את שושקביץ' מכל אשמה. ביולי 1994 נערכו הבחירות הדמוקרטיות הראשונות לנשיאות בלארוס. שישה מועמדים התמודדו על המשרה, ביניהם לוקשנקו, שושקביץ' וקביץ', כאשר האחרון נחשב לפייבוריט ברור. לתדהמת רבים, בסיבוב הראשון לוקשנקו זכה ב-45%, ואילו קביץ' ושושקביץ' קיבלו 15% ו-10% בהתאמה. שושקביץ' פרש מהחיים הפוליטיים. בשנת 2002 תבע שושקביץ' בתביעה תקדימית את משרד הביטחון הסוציאלי הבלארוסי: הוא תבע פיצוי בטענה שבשל מדיניות לא נכונה ואינפלציה, התכווצה קצבת הגמלה שלו ל-1.80 דולר. בשנת 2004, הוא ניסה להתמודד לפרלמנט, אך מועמדותו נדחתה על ידי ועדת הבחירות. שושקביץ' הפך לאחר מכן למבקר מוביל של לוקשנקו ותומך נלהב באופוזיציה הליברלית במדינה. ב-2012 האשים לוקשנקו את שושקביץ' בחתרנות בבלארוס ועל שושקביץ' נאסר לעזוב את המדינה. שושקביץ' היה פחות פעיל פוליטית בשנותיו ולא מילא תפקיד בהפגנות בבלארוס נגד הממשלה שפרצו לאחר שלוקשנקו טען לניצחון בבחירות לנשיאות באוגוסט 2020. כלי תקשורת בבלארוס דיווחו באפריל 2022 כי שושקביץ' היה בטיפול נמרץ עקב סיבוכים של מחלת הקורונה. הוא מת ב-3 במאי 2022. מדיה וקבצים בנושא סטניסלב שושקביץ' בוויקישיתוף סטניסלב שושקביץ', במסד הנתונים הקולנועיים IMDb (באנגלית) סטניסלב שושקביץ', במסד הנתונים הקולנועיים KinoPoisk (ברוסית) Ex-Belarus leader Stanislav Shushkevich, who helped dissolve USSR, dies at 87, France 24, ‏2022-05-04 (באנגלית)
מכתב לחזיר (סרט מונפש)

מכתב לחזיר הוא סרט מונפש שכתבה וביימה טל קנטור, העוסק בניצול שואה הקורא מכתב לחזיר שהציל את חייו במציאות. תלמידה שומעת את המכתב, והמכתב מתערבב בתובנות שלה אודות "זהות, טראומה קולקטיבית וקיצוניותו של הטבע האנושי". הסרט הוצג בפסטיבלים רבים וזכה בפרסים. הוא אף מועמד לאוסקר בקטגוריית סרט האנימציה הקצר הטוב ביותר לשנת 2023. הבמאי ארי פולמן תיאר את "מכתב לחזיר" כ"סרט אדיר, שיגיע רחוק מאוד", ושיבח את טל קנטור כ"יוצרת מדהימה, מבריקה ומקורית בצורה בלתי רגילה". "מכתב לחזיר", במסד הנתונים הקולנועיים IMDb (באנגלית) נירית אנדרמן, סרטה של טל קנטור על ניצול שואה נטען במשמעות חדשה אחרי 7 באוקטובר. עכשיו הוא מועמד לאוסקר, באתר הארץ, 29 בינואר 2024 מעשה אמיתי שקרה. מכתב לחזיר - NFCT, באתר nfct.org.il, ‏2022-07-11 רונה כהן, מכתב לחזיר, באתר www.israelfilmacademy.co.il "7 ברכות" לא העפיל לרשימה הקצרה בקטגוריית הסרט הבינלאומי בפרסי האוסקר, באתר הארץ, 21 בדצמבר 2023 פרסי האוסקר: "שבע ברכות" בחוץ, אבל עוד יש תקווה לישראל, באתר וואלה, 21 בדצמבר 2023 אבנר שביט‏, היא חלמה על חזיר שמציל יהודי בשואה. זה הפך לסרט מופתי ועטור פרסים, באתר וואלה, 9 באוגוסט 2022 The 96th Academy Awards | 2024, www.oscars.org, ‏2024-01-23 (באנגלית)
בוגטסה

בוגטסה (ביוונית: μπουγάτσα) הוא מאפה יווני לארוחת בוקר (מתוק או מלוח) המורכב מחביצת סולת. השם בא מהמילה היוונית ביזנטית πογάτσα (pogátsa), מהרומית העתיקה pānis focācius, מילולית "לחם קמין" או "לחם אח", כמו הפוקאצ'ה האיטלקית של היום. ייתכן שהיה למאכל מקור קלאסי בעוגה מהתקופה הרומית. קינוח דומה עדיין ידוע בשם Placenta cake (ביוונית: πλατσέντα) באי לסבוס ביוון. המאכל נמצא גם בסלוניקי ובאזור מרכז מקדוניה בצפון יוון, במיוחד בעיר סרס, לשם הובא במאה ה-20 על ידי פליטים יוונים מקונסטנטינופול. הטעם של הבוגטסה משתנה בין אזורי יוון. כך למשל, בוגטסה בווריה מתוקה מאוד ומלאת שמנת, בעוד שבסלוניקי היא פריכה ולא כזו מתוקה, ובחאניה כרתים היא עשויה מגבינת מיזיתרה מקומית ומפזרים עליה סוכר. בוגטסה יוונית מכינים מבצק פילו עטוף סביב מילוי. לאחר אפייה, הוא נחתך לחתיכות הגשה ומוגש חם. אם המילוי הוא חביצת סולת, ניתן לאבק קלות את המאפה באבקת סוכר ו/או קינמון. רוב הבוגטסה המודרנית עשויה עם פילו מתוצרת מכונה, אבל כמה בתי קפה ומאפיות שמוכרים בוגטסה בעבודת יד עדיין קיימים, במיוחד בעיירות ובכפרים קטנים יותר של יוון. העיר סרס השיגה את השיא של בצק העלים הגדול ביותר ב-1 ביוני 2008. משקלו היה 182.2 ק"ג, היה 20 מטרים אורך, ונעשה על ידי יותר מ-40 אופים. תהליך הכנת בוגטסה ביד הוצג בפרק של Anthony Bourdain: No Reservations שצולם ביוון. ספנקופיטה, פאי עשוי עם תרד ולפעמים גבינה טירופיטה, פאי עשוי עם גבינה באניצה, פאי דומה מבולגריה קרמשניט פוקאצ'ה כנאפה מדיה וקבצים בנושא בוגטסה בוויקישיתוף "Η ιστορία της μπουγάτσας". Thessalonikiartsandculture.gr. Τριανταφύλλη, Κική (17 באוקטובר 2015). "Πλατσέντα, από την Αγία Παρασκευή Λέσβου". bostanistas.gr. נבדק ב-7 בפברואר 2020. {{cite web}}: (עזרה) Γιαννέτσου 2014, p. 161: "Η πλατσέντα είναι σαν τον πλακούντα των αρχαίων Ελλήνων, με ξηρούς καρπούς και μέλι." http://www.guinnessworldrecords.com/world-records/largest-bougatsa Guinness World Records
יעקב ביננסון

יעקב ביננסון (נולד ב-1974) הוא שחיין ומאמן נבחרת השחיה הפאראלימפית של ישראל ואחד מחתני פרס מפעל חיים מטעם משרד התרבות והספורט ומכון וינגייט בקטגוריית מאמני השנה לשנת 2022. ביננסון נולד באורנבורג שברוסיה בשנת 1974. הוא בוגר תואר ראשון בחינוך גופני מרוסיה. הוא עלה לארץ לפני שנת 2000 עם אשתו ובנו התינוק איליה. עם עלייתו מצא עבודה באיל"ן חיפה כמאמן מציל. שם נתקל לראשונה בספורטאים פאראלימפיים. הספורטאית הראשונה שאימן, בשיתוף פעולה עם אביה פיטר, הייתה ענבל פיזרו. לאחר מכן החל לאתר ספורטאים פאראלימפיים נוספים באופן יזום. כל ילד וילדה שמגיעים לאיל"ן חיפה זוכים למספר שיעורי שחיה אצלו. לדבריו של רון בולוטין, המאמן המקצועי של הוועד הפאראלימפי, ביננסון הוא מאמן טוטאלי, המעורב בכל היבטי חייהם של הספורטאים אותם הוא מאמן. הוא משיג תוצאות מצוינות עם מאתר התחלתי מצומצם מאד של שחיינים. ענבל פיזרו (ארבע כסף, חמש ארד) עמי דדאון (שלוש זהב ואחת כסף) מארק מליאר (שתי זהב ושתי ארד) אריאל מליאר איאד שלבי (שתי זהב) אראל הלוי בשאר חלבי יוליה גורדיצ'וק ביננסון זכה בפרס מפעל חיים מטעם משרד התרבות והספורט ומכון וינגייט בקטגוריית מאמני השנה לשנת 2022. בנימוקי הוועדה נרשם כי הוא זכה בו בשל “היותו מאמן פורץ דרך אשר גידל דורות רבים של מדליסטים פראלימפיים, אלופי עולם ושיאנים במשחקים הפראלימפיים”. “יעקב פרץ דרך באימון ושילוב ספורטאים עם מוגבלות ומגוון לקויות באמצעות השחייה” נכתב בהודעת הפרס. “חניכיו זכו להישגים יוצאי דופן, כאשר בין היתר ראוי לציין את שמונה המדליות הפראלימפיות מהאולימפיאדה האחרונה בטוקיו – מדליות אשר הסבו גאווה גדולה לאזרחי מדינת ישראל”. אביחי חיים, "שיקם וגידל אלופים": פרס מפעל חיים בספורט ליעקב ביננסון, באתר שווים, ‏2022-03-27 הדרך לענף וזיהוי כוכבים: ביננסון קבלן ההצלחה, באתר ONE - מספר אחת בספורט, ‏2021-08-30
פאי שעועית

פאי שעועית (באנגלית: Bean pie) הוא פאי חביצה מתוקה. המילוי שלו מורכב משעועית מעוכה, בדרך כלל שעועית נייבי (שעועית לבנה קטנה יחסית), סוכר, ביצים, חלב, חמאה ותבלינים. תבלינים וחומרי טעם נפוצים כוללים וניל, קינמון ואגוז מוסקט. וריאציות יכולות לכלול ציפורן, ג'ינג'ר, תבלין פאי דלעת ותמצית לימון. פאי שעועית מזוהה בדרך כלל עם המטבח של מוסלמים אפרו-אמריקאים כחלופה למאכלי אוכל נשמה, למעט אלה המכילים תמצית וניל או תמצית וניל חיקוי, מכיוון שהחיקוי אינו מכיל אלכוהול. הפאי מזוהה באופן ספציפי גם עם תנועת אומת האסלאם (שנחשבת לאנטישמית) ואלייז'ה מוחמד, שעודדו את צריכתו במקום מרכיבים מסוימים הקשורים לאוכל נשמה. חברי הקהילה מוכרים בדרך כלל פאי שעועית כחלק ממאמצי גיוס התרומות. פאי השעועית הוצג לכאורה על ידי וואלאס פארד מוחמד, שהיה מסעדן בשנות ה-10 וה-20 של המאה ה-20 לפני ייסוד אומת האסלאם ב-1930. Lindsey, Deb (15 בספטמבר 2015). "Lana's Bean Pies". The Washington Post. נבדק ב-15 באפריל 2020. {{cite news}}: (עזרה) "No Fail Bean Pie Recipe". Allrecipes. 17 ביוני 2016. נבדק ב-17 ביוני 2016. {{cite web}}: (עזרה) "Navy Bean Pie (Muslim) Recipe". Food.com. 2 בינואר 2016. נבדק ב-2 בינואר 2016. {{cite web}}: (עזרה) Shula, Mike (18 בנובמבר 2013). "Bean pie, my brother?". Chicago Reader. נבדק ב-3 באפריל 2015. {{cite news}}: (עזרה) Abdulrahim, Raja (13 ביוני 2011). "Selling bean pies — and maintaining a tradition". Los Angeles Times. נבדק ב-27 באוגוסט 2012. {{cite news}}: (עזרה) Umrani, Anthony (15 בפברואר 2012). "The sweet appeal of the Nation of Islam's bean pie". CNN. אורכב מ-המקור ב-3 באפריל 2015. {{cite news}}: (עזרה)
פרידה קיט

פְרִידָה קִיט (Freda Keet‏; 8 במאי 1945 – 25 באוגוסט 2022) הייתה עיתונאית-חוקרת, כתבת מלחמה, קריינית רדיו בקול ישראל באנגלית ושחקנית חובבת. זוכת פרס זיו של צדק-מדות-מוסר. נולדה ברודזיה (זימבבואה של ימינו) ב-8 במאי 1945. עלתה לארץ וחיה בירושלים עד שנת 2009, ואחר כך בהרצליה. נפטרה ב-25 באוגוסט 2022 בגיל 77. שדרנית וכתבת חדשות קול ישראל באנגלית (The Voice of Israel) בין השנים 1963–1985. היא הייתה אחת מקומץ עיתונאים שקיבלו אישור לנסוע לתעלת סואץ במהלך מלחמת ההתשה (1967–1970) ושוב ב-1973 במהלך מלחמת יום הכיפורים. לאחר פרישתה, היא המשיכה לעבוד כעיתונאית באתר החדשות דבקה. עם השנים היא הפכה מודאגת עמוקה מהמשברים הגוברים ביחסי הציבור של ישראל, והמשיכה להרצות בהרחבה - על חשבונה - ברחבי העולם, במיוחד ברחבי ארצות הברית. לאחר פרישתה היא גם הופיעה כשחקנית. בשנת ה-2000 היא הריצה מופע יחיד בתיאטראות בארץ. 1991 - זוכת פרס זיו לעיתונאות של צדק-מדות-מוסר בת דודתה של רודה פישר, אשתו של סטנלי פישר, הכירה את משפחת פישר בבולייוו. Grapevine: A one-woman show, The Jerusalem Post | JPost.com, ‏2011-06-02 (באנגלית אמריקאית) Carole Heckard, "Voice of Israel' To Visit Church, The Oklahoman (באנגלית אמריקאית) Freda Keet, נבדק ב-2023-12-27 layoftheland376996452, “WHAT THE WORLD SAYS ABOUT ISRAEL IS UNFAIR, UNTRUE AND UNACCETABLE”, Lay Of The Land, ‏2022-08-30 (באנגלית אמריקאית) סטנלי פישר: הסיפור המלא, באתר www.makorrishon.co.il מודעת אבל, באתר מודעות אבל, ‏2022-10-14
קווין דיקס

קווין דיקס בקרבסי (נולד ב-6 באוקטובר 1996) הוא כדורגלן הולנדי המשחק כמגן בפ.צ. קופנהגן מליגת העל הדנית. דיקס הצטרף למחלקת הנוער של ויטסה ב-2005, בגיל 9. ב-24 באוגוסט 2014 ערך את הופעת הבכורה שלו בליגת העל ההולנדית. ב-6 ביולי 2016 חתם דיקס על חוזה ל-5 שנים בפיורנטינה מהסרייה א. ב-23 באוקטובר ערך את הופעת הבכורה שלו כמחליף בניצחון 5 - 3 על קליארי. ב-31 בינואר 2017 חזר דיקס לויטסה בהשאלה עד לסוף העונה. ב-30 באפריל עלה כמחליף וזכה עם הקבוצה בגביע ההולנדי לראשונה בתולדותיה. ב-4 ביולי 2017 הצטרף דיקס לפיינורד בהשאלה לעונה אחת. ב-22 באפריל 2018 שיחק בניצחון 3 - 0 על א.ז. אלקמאר בגמר הגביע ההולנדי. ב-31 בינואר 2019 הושאל לאמפולי מהסרייה א עד ל-30 ביוני 2019. ב-2 בספטמבר 2019 הושאל לאורהוס גימנסטיקפוינין מליגת העל הדנית לעונה אחת. ב-5 ביולי 2021 חתם דיקס על חוזה ל-4 שנים בפ.צ. קופנהגן. מדיה וקבצים בנושא קווין דיקס בוויקישיתוף קווין דיקס, ברשת החברתית אקס (טוויטר) קווין דיקס, ברשת החברתית אינסטגרם קווין דיקס, באתר Transfermarkt קווין דיקס, באתר Soccerway קווין דיקס, באתר WorldFootball.net קווין דיקס, באתר FootballDatabase.eu UFFICIALE: Fiorentina, ecco Rasmussen. Resta a Empoli, va anche Diks, tuttomercatoweb F.C. KØBENHAVN HENTER KEVIN DIKS, fck
דויט חוצ'ולובה

דויט חוצ'ולובה (בגיאורגית: დავით ხოჭოლავა; נולד ב-8 בפברואר 1993) הוא כדורגלן גאורגי המשחק כבלם בפ.צ. קופנהגן ובנבחרת גאורגיה. חוצ'ולובה נולד בטביליסי והתחיל את הקריירה שלו בקבוצת סבורתלו. בהמשך חתם בדינמו טביליסי. בקיץ 2015, חתם חוצ'ולובה בצ'רנומורץ אודסה מליגת העל האוקראינית. הוא הפך לשחקן הרכב קבוע בקבוצה. באפריל 2017, אישרה שחטאר דונייצק כי החתימה את חוצ'ולובה על חוזה ל-5 שנים. ב-6 ביולי 2021 חתם חוצ'ולובה בקופנהגן ל-4 שנים. בעונת 2021/2022 זכה עם הקבוצה באליפות הליגה הדנית. חוצ'ולובה זומן לסגל הבוגר של נבחרת גאורגיה למשחק מוקדמות מונדיאל 2018 נגד אוסטריה בספטמבר 2016. הוא ערך את הופעת הבכורה שלו עבור גאורגיה ב-23 בינואר 2017, במשחק ידידות נגד אוזבקיסטן. מדיה וקבצים בנושא דויט חוצ'ולובה בוויקישיתוף דויט חוצ'ולובה, ברשת החברתית אינסטגרם דויט חוצ'ולובה, באתר Transfermarkt דויט חוצ'ולובה, באתר Soccerway דויט חוצ'ולובה, באתר WorldFootball.net דויט חוצ'ולובה, באתר National Football Teams דויט חוצ'ולובה, באתר FootballDatabase.eu "Khocholava to continue his career at Shakhtar", shakhtar Uzbekistan draws with Georgia in friendly, tashkenttimes
כריסטיאן סורנסן

כריסטיאן ניקולאי סורנסן (נולד ב-6 באוגוסט 1992) הוא כדורגלן דני המשחק כמגן שמאלי בפ.צ. קופנהגן. סורנסן התחיל את הקריירה שלו בקבוצות נוער מקומיות לפני שהצטרף לאודנסה בולדקלאב ב-2011. לאחר תקופה בפרדריסיה, סורנסן חתם בויבורג ביולי 2019 ל-3 שנים. ב-31 באוגוסט 2022, הודיעה אלופת דנמרק קופנהגן כי החתימה את סורנסן עד סוף 2025. כריסטיאן סורנסן, באתר Transfermarkt כריסטיאן סורנסן, באתר Soccerway כריסטיאן סורנסן, באתר WorldFootball.net כריסטיאן סורנסן, באתר FootballDatabase.eu F.C. KØBENHAVN KØBER CHRISTIAN SØRENSEN, fck
מוחמד אל-יונסי

מוחמד אמין אל-יונסי (נולד ב-4 באוגוסט 1994) הוא כדורגלן נורווגי המשחק כקיצוני בפ.צ. קופנהגן מליגת העל הדנית ובנבחרת נורווגיה. אל-יונסי ערך את הופעת הבכורה שלו בטיפליגה כשעלה כמחליף במשחק של סרפסבורג 08 נגד אוד גרנלנד ב-8 במאי 2011. ב-15 במרץ 2014 עבר אל-יונסי למולדה מהטיפליגה. בעונתו הראשונה במולדה שיחק בכל משחקי הליגה והיה מלך השערים של הקבוצה עם 13 שערים. עם המועדון זכה אל-יונסי באליפות הליגה ובגביע הנורווגי בעונתו הראשונה, כלומר מולדה זכתה בדאבל בפעם הראשונה בתולדותיה. הוא הבקיע 4 שערים בגביע הנורווגי ב-2014, כולל שער במשחק הגמר נגד אוד. ב-6 ביולי 2016 חתם אל-יונסי בפ.צ. בזל מליגת העל השווייצרית על חוזה ל-4 שנים. תחת המאמן אורס פישר זכה אל-יונסי עם המועדון באליפות הליגה השווייצרית ובגביע השווייצרי בעונת 2016/2017. ב-29 ביוני 2018 חתם אל-יונסי בסאות'המפטון מהפרמייר ליג תמורת 16 מיליון אירו, וחתם על חוזה ל-5 שנים. ביוני 2011 זומן אל-יונסי לסגל נבחרת נורווגיה עד גיל 17. בנובמבר 2013 זומן לראשונה לסגל הנבחרת הבוגרת לקראת משחקי הידידות בינואר 2014 באבו דאבי. הוא ערך את הופעת הבכורה שלו נגד פולין ב-18 בינואר 2014, כשעלה כמחליף בדקה ה-33 בהפסד 3-0. את שערו הראשון בנבחרת כבש ב-13 ביוני 2017 נגד שוודיה. את השלושער הראשון שלו כבש ב-5 באוקטובר 2017 נגד סן מרינו. מדיה וקבצים בנושא מוחמד אל-יונסי בוויקישיתוף מוחמד אל-יונסי, באתר Transfermarkt מוחמד אל-יונסי, באתר Soccerway מוחמד אל-יונסי, באתר BDFutbol מוחמד אל-יונסי, באתר WorldFootball.net מוחמד אל-יונסי, באתר National Football Teams מוחמד אל-יונסי, באתר FootballDatabase.eu MOHAMED ELYOUNOUSSI THE NEW NO.10 AT F.C. COPENHAGEN, fck Norway vs Poland, eu-football.info
פטר אנקרסן

פטר אנקרסן (בדנית: Peter Ankersen; נולד ב-22 בספטמבר 1990) הוא כדורגלן דני המשחק כמגן בפ.צ. קופנהגן. אנקרסן התחיל את הקריירה שלו במחלקת הנוער של אסביירג. בקיץ 2010 עבר לויילה בולדקלאב מהליגה הדנית השנייה. במרץ 2012 נמכר אנקרסן לרוזנבורג הנורווגית, אך לאחר 18 משחקים בלבד שב לאסביירג ל-4 שנים. בקיץ 2015 עבר אנקרסן לסאלצבורג האוסטרית. בקיץ 2015 הצטרף אנקרסן לפ.צ. קופנהגן, תחילה בהשאלה ולאחר מכן בעסקת קבע. ב-2019 עבר לגנואה האיטלקית, אך לאחר עונה אחת שב לקופנהגן על חוזה עד 2024. ב-17 במאי 2013, זומן אנקרסן לראשונה לסגל נבחרת דנמרק לקראת משחק הידידות נגד גאורגיה, אך נותר על הספסל לכל אורך המשחק. ב-14 באוגוסט 2013, ערך את הופעת הבכורה שלו בנבחרת בהפסד 2–3 לפולין, כשעלה כמחליף במחצית. אנקרסן כבש את שערו הראשון במדים הלאומיים ב-11 בנובמבר 2016, בניצחון 4–1 על קזחסטן במוקדמות מונדיאל 2018. במאי 2018, זומן לסגל המורחב של 35 שחקנים למונדיאל 2018, אך לא נכלל בסגל הסופי של 23 השחקנים. מדיה וקבצים בנושא פטר אנקרסן בוויקישיתוף פטר אנקרסן, באתר Transfermarkt פטר אנקרסן, באתר Soccerway פטר אנקרסן, באתר WorldFootball.net פטר אנקרסן, באתר National Football Teams פטר אנקרסן, באתר FootballDatabase.eu PETER ANKERSEN VENDER TILBAGE TIL FCK, fck Denmark 4-1 Kazakhstan, BBC
ג'יזלה מק'דניאל

ג'יזלה שרפארוס מק'דניאל (באנגלית: Gisela Charfauros McDaniel; נולדה ב-1995) היא אמנית חזותית אמריקאית ממוצא ילידי צ'מורי (אנ'), שעושה בעיקר ציורי שמן. מק'דניאל נולדה בשנת 1995 בבית חולים צבאי בבלוויו, נברסקה, ארצות הברית. היא גדלה בקליבלנד, אוהיו, ולמדה בבית ספר תיכון לנשים בקליבלנד. למק'דניאל יש תואר ראשון באמנויות יפות מהאוניברסיטת מישיגן. אמה, אנטואנט מק'דניאל היא ילידת גואם. מקדניאל, הידועה במיזוג החדשני שלה של אודיו, ציורי שמן וטכנולוגיית חיישני תנועה ביצירות האמנות האינטראקטיביות שלה, נכללה ברשימת פורבס 30Under30 לשנת 2024. לאחר שסיימה את לימודיה במכללה ב-2019, עברה לדטרויט, שם הקימה סטודיו כדי לחיות קרוב יותר למשפחתה ולקבל תמיכה רגשית לאחר ששרדה אלימות מינית מבן זוג לשעבר בזמן לימודיה בפירנצה, איטליה. האירוע הטראגי הפך למרכזי בפרקטיקה האמנותית שלה הן כמנגנון התמודדות והן כדרך ליצור פלטפורמה עבור ניצולי אלימות מגדרית אחרים. הציורים של מק'דניאל הם בעיקר דיוקנאות של נשים וג'נדרקווירים המזדהים כשחורים, צ'מורים, תושבי איי האוקיינוס השקט, ילידי אי הצבים, אסיה, לטיניים ו/או בני תערובת שחוו טראומה. עבודתה של מק'דניאל משלבת רכיבי אודיו המופעלים בתנועה הכוללים קטעים של ראיונות ושיחות בין הציירת למרואיינים שלה על טראומות נפשיות. בשנת 2022 הציגה האמנית את תערוכת היחיד "Manhaga Fu'una" בגלריית פילאר קוריאס (אנ') בלונדון, שבה הציגה ציורים ששילבו חפצים שנמצאו או חומרים שנתרמו, החל מבגדים ועד תכשיטים ממוחזרים או שבורים. הפרקטיקה האמנותית של מק'דניאל מתייחסת להיסטוריה של הציור תוך הדגשת קולות שוליים בתוך הקנון ההיסטורי של האמנות. בראיונות קודמים, מק'דניאל הזכירה את כוונתה לשחזר את פלטת הצבעים של גוגן כדרך לנכס מחדש את מוצאה כצ'מורית. ג'יזלה מק'דניאל, ברשת החברתית אינסטגרם "Gisela McDaniel Offers A Space for Healing Within Her Canvas". Art of Choice (באנגלית אמריקאית). 2020-07-10. נבדק ב-2023-08-07. Wen, Anne (2021-09-15). "'It restores my soul': pandemic offers unexpected boon to Guam indigenous language learners". The Guardian (באנגלית בריטית). ISSN 0261-3077. נבדק ב-2023-08-07. Derksen, Peter (2022). "Gisela McDaniel". Ocula. "Tiningo' si Sirena: A Conversation with Gisela Charfauros McDaniel and Antoinette CHarfauros McDaniel". Museum of Fine Arts Boston (באנגלית). נבדק ב-2023-08-08. Forbes 30 Under 30 2024: Art & Style, Forbes (באנגלית) "Gisela McDaniel Makes Work That Helps Healing". www.culturedmag.com (באנגלית). נבדק ב-2023-08-07. Hussein, Nimco Kulmiye (2022-02-16). "Gisela McDaniel Paints Dazzling Portraits of Indigenous Resilience". Artsy (באנגלית). נבדק ב-2023-08-08. Souter, Anna (2022-02-09). "A Painter Takes a Collaborative Approach to the Portrait". Hyperallergic (באנגלית אמריקאית). נבדק ב-2023-08-08.
קרטרוזאורוס

קרטרוזאורוס (שם מדעי: Craterosaurus; מילולית: "לטאת קרטר (אנ')") הוא סוג של דינוזאור מתת-סדרת הסטגוזאורים שהתקיים במשך הקרטיקון של אירופה לפני 121 מיליון שנה. דינוזאור זה התגלה במרבצי תצורות חולות וובורן (אנ') שבאנגליה על פי ממצא של פרנץ נופצ'ה והוא נשב לעיתים לחלק מהסוג רגנוזאורוס. הוא תואר ב-1874 בידי החוקר הארי סיילי והוא תיאר רק מין יחיד, Craterosaurus pottonensis. הממצאים היחידים שלו הם עצמות גולגולת אחורית, אם כי סיילי הניח בטעות שהם חוליות קעורות. כיום הוא נחשב לקרוב לסטגוזאוריים שהיו נפוצים יותר בתור היורה. לא כל החוקרים מסכימים על קיומו. Parker, Steve. Dinosaurus: the complete guide to dinosaurs. Firefly Books Inc, 2003. Pg. 348 מדיה וקבצים בנושא קרטרוזאורוס בוויקישיתוף קרטרוזאורוס, באתר GBIF (באנגלית)
כשמארני הייתה שם

כשמארני הייתה שם (ביפנית: 思い出のマーニー) הוא סרט דרמה בסגנון אנימה משנת 2014. הסרט בוים על ידי הירומסה יונביאשי, הופק על ידי סטודיו ג'יבלי והופץ על ידי חברת טוהו. עלילת הסרט מבוססת על העלילה של ספר באותו השם מאת ג'ואן רובינסון, אשר פורסם לראשונה בשנת 1967. הקרנת הבכורה של הסרט התקיימה ב-19 ביולי 2014. הסרט היה מועמד לפרס האוסקר לסרט המונפש הטוב ביותר בטקס פרסי האוסקר ה-88, אך הפסיד לבסוף לסרט "הקול בראש". אנה סאסאקי היא נערה בת 12 עם הערכה עצמית נמוכה המתגוררת בעיר סאפורו עם הוריה. לאחר שהיא מקבלת התקף אסתמה בבית הספר, רופא המשפחה ממליץ להוריה לשלוח את אנה למקום עם אוויר נקי. בעקבות כך במהלך חופשת הקיץ אנה נשלחת לגור עם קרובי משפחתה בעיירת חוף כפרית בחבל הוקאידו שביפן. אנה נתקלת ביום אחד במקרה באחוזה נטושה הנמצאת בקרבת ביצה מלוחה, בה היא פוגשת בנערה בלונדינית מסתורית ומקסימה בשם מארני שהופכת לחברתה הטובה ביותר, אך היא מבקשת מאנה לשמור על הקשר בסוד. ככל שהקשר ביניהם מעמיק אנה לומדת על עברה הבעייתי של מארני. אזור הביצות קושירו (אנ') שבהוקאידו בו מתרחשת עלילת הסרט המראה של "בית הביצה" בסרט התבסס על המראה של הבית "סויקיוסו" בעיירת הנופש קרויזאווה(אנ') המראה של טחנת הרוח בסרט מבוססת על המראה של טחנת הרוח של ברנהאם אוברי סטיית'י(אנ'), שנבנתה במקור ב-1816, אשר ממוקמת במחוז נורפוק שבמזרח אנגליה. מדיה וקבצים בנושא כשמארני הייתה שם בוויקישיתוף אתר האינטרנט הרשמי של כשמארני הייתה שם (ביפנית) כשמארני הייתה שם, סרטונים בערוץ היוטיוב "כשמארני הייתה שם", במסד הנתונים הקולנועיים IMDb (באנגלית) "כשמארני הייתה שם", באתר נטפליקס "כשמארני הייתה שם", באתר AllMovie (באנגלית) "כשמארני הייתה שם", באתר Rotten Tomatoes (באנגלית) "כשמארני הייתה שם", באתר Box Office Mojo (באנגלית) "כשמארני הייתה שם", באתר Metacritic (באנגלית) "כשמארני הייתה שם", באתר HBO Max (באנגלית) "כשמארני הייתה שם", במסד הנתונים הקולנועיים KinoPoisk (ברוסית)
אורורצרטופס

אורורצרטופס (שם מדעי: Auroraceratops; מילולית: "פרצוץ מקורנן השחר") הוא סוג דינוזאור קטן בן לסדרה בעלי אגן דמוי עוף שחי בתחילת הקרטיקון לפני 122.46-112.03 מיליון שנה מימינו. הוא מקרוביו הקדומים של הצרטופסיים. ממצאי המאובנים שלו התגלו בקבוצת האתרים Xinminbao Group שברכס Mazong Mountain שבגאנזו בצפון-מזרח סין. נמצאו באתר יותר מ-8 שלדים שלו. משמעות שמו הוא: "פרצוף מקורנן השחר", עקב היותו עתיק יחסית לקבוצת הצרטופסים וכן על שם דון דודסון, אשתו של החוקר פיטר דודסון שעזר לתאר אותו. הסוג מכיל מין יחיד, Auroraceratops rugosus. דינוזאור זה היה בעל חרטום ארוך יחסית וגולגולת באורך 20 ס"מ. הוא היה דו-רגלי באורך של 1.25 מטר, גובה ירכיים של 44 ס"מ ומשקל של 15 ק"ג בקירוב. הוא היה אוכל צמחים בעל שיניים חזקות כולל זוג ניבים בולטות מתחתי הלסת העליונה. מאחורי הראש הייתה עטרה קטנה יחסית עם מספר זיזים שעזרה להילחם עם יריבים, ופחות התאימה ללחימה בטורפים. מדיה וקבצים בנושא אורורצרטופס בוויקישיתוף אורורצרטופס, באתר GBIF (באנגלית)
אאוסוכיה

אאוסוכיה (שם מדעי: Eusuchia) היא קבוצת זוחלים דמויי-תנינאים שהתפתחה החל מהתחילת היורה ועד היום. הקבוצה מכילה את הארכוזאורים מהקבוצה סוכיה (Suchia), הכוללת את מרבית הארכוזאורים שקרובים יותר לתנינים מאשר ומשם משמעות שמה: "סוכיה של השחר". הקבוצה תוארה ב-1875 בידי החוקר הבריטי תומאס הנרי האקסלי. דמויי-תנינאים אלה הם הקרובים ביותר לתנינאים החיים והקבוצה הגדולה ביותר שלהם ששרדו את הכחדת הקרטיקון לפני 66 מיליון שנה. המאפיינים של בני הקבוצה קשורים למערכת חוליות מרכזית דומה ולסתות ארוכות המותאמות לחיים אמפיביים, מאפיים המגדיר את כל התנינאים החיים, בעוד בעידן המזוזואיקון הרבה דמויי-תנינאים הותאמו לחיי יבשה וחלק אף היו זוחלים ימיים מובהקים. הקבוצה כוללת מינים בעלי חיך משני וכן הם בעלי 4 שורות לוחיות גרמיות על גבם, בעוד סוגים מוקדמים יותר הכילו רק 2. סוג ללא מקור Acynodon? סוג ללא מקור בוריאלוסוכוס (Borealosuchus) סוג ללא מקור Confractosuchus סוג ללא מקור Portugalosuchus סוג ללא מקור Thoracosaurs? סוג ללא מקור Argochampsa סוג ללא מקור Eogavialis סוג ללא מקור Eosuchus סוג ללא מקור Eothoracosaurus סוג ללא מקור תורקוזאורוס (Thoracosaurus) משפחה אג'יפטוסוכיים (Aegyptosuchidae) משפחה Allodaposuchidae משפחה Atoposauridae? משפחה Hylaeochampsidae משפחה Planocraniidae סדרה תנינאים (Crocodylia) מדיה וקבצים בנושא אאוסוכיה בוויקישיתוף אאוסוכיה, באתר האנציקלופדיה של החיים (באנגלית)